মই মাৰ্বল খেল দেখিছোঁ। কিন্তু সিমান ভালকৈ নাজানোঁ। গতিকে সিহঁতে কেনেকৈ খেলে চালোঁ। প্ৰায় ভাগে তামাম ওস্তাদ। বহুত দূৰৈৰ পৰা হ ’ লেও মাৰ্বল টিকাই দিব পাৰে। মই যেতিয়া খেলিব ধৰিলোঁ, মোৰ গুটি নালাগে হে নালাগে। তাতে আকৌ আৰু এটা কেজেং। মাৰ্বল খেলত হাৰিলে যে মাৰ্বলবোৰ একেবাৰে দি দিব লাগে মই নাজানিছিলোঁৱেই। লগৰ কেইটাই ক ’ লে, “ তই অলপ ৰ। পাছত খেলিবি। নহ ’ লে হাৰি থাকিবি। ” ময়ো ওচৰতে ৰৈ খেল চাব ধৰিলোঁ।